چاپلوسی داں اے حَدّا…
 رجانک: شیردل بلوچ
 گوَش اَنت شاه عباس صفویا مُلک ئے مَزنین مردم وتی شاهی دربارا دعوت کُتنت و حکم ئی دات چلیمّانی سرکَیلانی سرا تنباک ئے جاگها گوکی سَمات پر بِکنَنت.مهمان شروع بیتَنت چلیم ئے کشّگا..و سماتانی دوتّ و بوها دربار گَهینت ، بلے مهلوکا چه شاه ئے بیمّ و دلگرانیا چلیم ئے نَل اش چوسّ اِت و تعریف و ستا اِش کرت.
گوش ئے وتی عمرا چوشین وشّین تنباک اش نکشِّتگ ات.شاها دیم گون مهمانان کُرت و گوَشت ئی: سرکَیلان بهترین تنباک پِر اِنت.همدان ئے حاکما په ما دیم داتَگَنت.درُستان تنباک ئے و آیی ئے وشین بوه ئے ستا کت و گوشت اش : راست انت واجه..چه اے تنباکا دگه وشترین تنباک نیست انت..نگهپانانی سروکا گوشت : واجه منا تئی سر اِنت که من پنجاه سال انت چلیم کشَّگا اون بلے چوشین وش تام و مزه یین تنباک من هچبر ندیستگ..شاها دیم مهمانانی نیمگا کرت و گوشت ئی: زار شما بات اِت که په وتی پوست و مقام ئے رکّینگا په سمات ئے کشّگا تیار ات و پدا تعریف و ستا ئی هم کن ات…